נתנאל חיים פאפע

הרב נתנאל חיים פאפע (ה'תקצ"ד - כ"ח כסלו תרס"ו) היה רב ליטאי, מחבר ספרים.

ביוגרפיה
הרב נתנאל חיים פאפע נולד באנטיפליא בתקצ"ד לרבי משה נחמן ולפראדיל, בצעירותו למד אצל רב העיר הרב משה צבי רבינוביץ', בהגיע לפרקו נשא את חנה שושא.

באנטיפליא היה מוסר שיעור יומי בגמרא ושיעור שבועי במקרא, שימש גם כשד"ר לכולל הוראדנא בירושלים.

בשנת תרנ"א עלה לירושלים יחד עם אשתו בנו ישראל יצחק ובתו.

חיבוריו
פאפע הדפיס חלק מחיבוריו בחייו, נינו הרב ישראל שחור אב בית דין בחיפה ובתל אביב ודיין בבית דין הגדול ההדיר את כתביו.
 דבר ישועה, פירוש למגילת אסתר, ירושלים תרנ"ב, ושוב בירושלים תשס"ט.
 מגיד מישרים, ביאור להגדה של פסח, ירושלים תר"ס, ושוב ירושלים תשס"ח.
 תפילת ישרים, ביאור לסידור התפילה, נדפס על ידי בנו הרב ישראל יצחק, החיבור שרד עד פסוקי דזמרה.
 דובר ישרים, ביאור לתורה, פאפע כתב את החיבור כסיכומים לשעורים שמסר כך שבספרו ישנם מהדורות שונות, החיבור בשלוש החומשים הראשונים נערך על ידי המחבר עצמו, שני החומשים האחרונים נערכו על ידי בנו הרב יצחק ישראל, החיבור נדפס על ידי נכדו הרב ישראל שחור, שלושה כרכים, ירושלים, הקדמת החיבור אשר הכילה מבוא למהות הספר וכללים בפירוש התורה אבדה.

כמו כן פרסם תשובות הלכתיות בנשואים מגוונים בקובצי המאסף, תורה מציון, ואור תורה.

בכתב ידו קיים פירוש למשניות, תשובות הלכתיות ממנו נדפסו בספרי רבני דורו, הרב יעקב שאול אלישר, והרב שלום הדאיה.

ספריו הודפסו בהסכמת הרב יוסף חיים זוננפלד, הראי"ה קוק, האדר"ת, רבי שמואל סלנט, רבי חיים חזקיהו מדיני, ורבי יעקב שאול אלישר.

דרכו הפרשנית
דרכו הפרשנית של פאפע חדשנית וניכרת במיוחד בחיבורו לתורה, להלן מספר נקודות בולטות:
 כפילויות, בפעמים רבות נאמרו בתורה פסוקים אשר לכאורה חוזרים על עצמן הפרשנים עמדו על קושיות אלו ותירצו כל אחד כדרכו, פאפע על הרוב במקרים כאלה מפרש שבפרשה מסופרים שני סיפורים ועל כן התורה חוזרת על עצמה.
כך בסיפור יציאת מצרים המחבר מקשה סתירות האם עם ישראל יצאו בחצות הלילה או בבוקר, המחבר מיישב בדרך חריגה, לדעתו בני ישראל יצאו בחצות הלילה שבט לוי והזקנים יצאו בנחת בבוקר.
 סיפור מפוצל, לעיתים מסופרים בתורה שני סיפורים במרחק אחד מהשני, פאפע למד שלעיתים זה סיפור אחד שפוצל לצורך מקומי, או יתרה מכך שני סיפורים אבל הכתוב ערבב את שני הסיפורים, גישה זו פורסמה מאוחר יותר על ידי הרב אלחנן סמט.

לדוגמה, בתורה מסופר שיעקב בירך את מנשה ואפרים פעמיים, עם בואו לארץ מצרים (פרשת ויגש) ולפני מותו (פרשת ויחי), פאפע לאחר 24 קושיות מבאר שחלק מהסיפור המסופר בפרשת ויחי היה כבר בפרשת ויגש, והפוך.

קישורים חיצוניים
 
 חידושו של הרב סמט שנמצא בכת"ד הדובר מישרים פשטות המתחדשים, גיליון י טבת תש"פ, עמ' 51 - 65.

הערות שוליים

רבנים בלארוסים
יהודים הקבורים בהר הזיתים: חלקת הפרושים
נפטרים ב-1906
אנשי העלייה הראשונה